<classify> Azam FC ilishinda mabao 2-1 katika mchezo huo wa mwisho wa kuhitimisha raundi ya kwanza ya Ligi Kuu ya Tanzania Bara VPL na kufikisha pointi 39. Mabao hayo ya washindi yakifungwa na beki wa kulia Shomari Kapombe.Akizungumza na gazeti hili kwa njia ya simu, Hall alisema walijua kutakuwa na ugumu kwenye mchezo huo, pia uwanja huo ni mgumu akidai kuwa ni ngumu timu kucheza soka la kuvutia kutokana na hali hiyo.Lazima ubadilishe na kutumia mipira mirefu, unajua Mgambo ni moja ya timu bora kati ya tatu ziliopo hapa Tanga, wamechukua pointi moja hapa walipocheza na Yanga, na waliingia kwenye mchezo wetu wakiwa na morali ya kutoka kushinda mabao 5-1 dhidi ya JKT.Hivyo iliwapa hali ya kujiamini, hao walikuja na matokeo hayo mazuri na sisi tulikuja huku tukiwa na matokeo mabaya. Dakika 15 za kwanza walicheza kwa kujiamini, lakini baada ya kupata bao lao, hiyo ilituamsha sisi na kuonesha kiwango kizuri na moyo wa kupambana na kupata mabao hayo, nadhani tungepata ushindi mnono zaidi, alisema.Hall pia alieleza kufurahishwa na rekodi nzuri waliyoionesha msimu huu ya kushinda mechi zao zote za ugenini, akidai kuwa hilo ni jambo zuri na limechangiwa na aina ya kikosi bora alichokuwa nacho.Tuna pointi nyingi sana kwenye mechi zetu za ugenini, unajua Mwadui, Stand United, JKT Ruvu, Ndanda, Majimaji na hii ya hapa, mechi zote ngumu za ugenini tumepata pointi zote na tuna furaha kwa hilo, na hiyo ni kwa sababu tuna aina yetu ya uchezaji kwenye mechi hizo kutokana na aina ya viwanja hivyo, alisema.  <topic>: michezo 